L-MCAST u l-Kunsill Studenti MCAST (KSM) qed jinsistu li l-istudenti li qed isegwu korsijiet tas-saħħa fil-kulleġġ u li qed ikollhom kuntatt ma' pazjenti għandhom jingħataw prijorità għall-vaċċin tal-Covid-19 bħal frontliners oħra – inklużi studenti fl-Università ta' Malta. Però, minkejja li kellmu lill-awtoritajiet dwar dan aktar minn ġimgħa ilu, il-KSM ħabbru li għadhom ma rċevew l-ebda aġġornament. Il-kunsill qal li "hu diżappuntat li l-awtoritajiet tas-saħħa mhux qed jittrattaw l-istudenti kollha l-istess." 🔴OFFICIAL STATEMENT UPDATE🔴After our previous statement and following this week's developments, MCAST Health Students… Posted by KSM – Kunsill Studenti MCAST on Friday, January 22, 2021 Fakkar li studenti tal-MCAST ukoll qed ikollhom kuntatt ma' pazjenti, u b'hekk jistħoqqilhom li jingħataw il-prijorità għall-vaċċin bħall-frontliners l-oħra. "Inħeġġu lill-awtoritajiet tas-saħħa rispettivi biex jisimgħu t-talba tagħna u jpoġġu lill-istudenti kollha fuq l-istess kundizzjonijiet indaqs."